თბილისის ჭადრაკის სასახლე

თბილისის ჭადრაკის სასახლე — საჭადრაკო კლუბი და არქიტექტურული ძეგლი თბილისში, რომელიც წარმოადგენს საქართველოს ჭადრაკის ცენტრს.

 ისტორია 
XX საუკუნის 60-იან წლებში საქართველოში საჭადრაკო ცხოვრების მძლავრმა განვითარებამ გამოიწვია ახალი, თანამედროვე საჭადრაკო კლუბის აგების საჭიროება. ჭადრაკის სასახლის მშენებლობას დაახლოებით ათი წელი დასჭირდა. მის მშენებლობაში დიდი წვლილ შეიტანა საქართველოს ჭადრაკის იმდროინდელმა თავმჯომარემ არჩილ ჭირაქაძემ. ჭადრაკის სასახლე გაიხსნა 1973 წლის 14 აპრილს თბილისის ვერის ბაღში, მდინარე ვერეს ხეობაში. ჭადრაკის სასახლე დღემდე წარმოადგენს თბილისში გამართული ყველა დიდი საჭადრაკო ტურნირისა და მატჩის უმთავრეს მასპინძელს.

 არქიტექტურა 
სასახლე თბილისის ერთ-ერთი გამორჩეული არქიტექტურული ძეგლია.. პროექტის ავტორები არიან ცნობილი არქიტექტორები ვახტანგ ალექსი-მესხიშვილი და გიორგი ღუდუშაური. ინტერიერის მხატვრულ გაფორმებაზე იმუშავეს მხატვრებმა ოთარ ქოჩაკიძემ, ა. სლოვინსკიმ და ი. ჩიკვაიძემ. სასახლის არქიტექტურა ჰარმონიულადაა შერწყმული ვერის პარკის სიმყუდროვესთან. შენობაში განთავსებულია 520 ადგილიანი სააქტო დარბაზი და სხვადასხვა დანიშნულების ოთახ-კაბინეტები. ინტერიერი გამოირჩევა სინათლითა და სივრცით უხვი ფოიეთი და ვესტიბიულებით.

 ლიტერატურა 


კატეგორია:თბილისის შენობა-ნაგებობები